# Batalla de Tskhinvali

La batalla de Tskhinvali va ser una batalla a la ciutat de Tskhinvali, capital de la província georgiana independentista d'Ossètia del Sud. La batalla va durar tres dies a l'agost de 2008, i va formar part de la guerra a Ossètia del Sud.

## L'objectiu de l'ofensiva georgiana

Les ciutats de Tskhinvali i Gori estan situades al vall del gran riu Liakhvi, a uns 32 quilòmetres de distància. Els militars georgians estaven establerts a Gori, mentre que Tskhinvali era l'objectiu principal de les forces georgianes. El diari "Civil Georgia" ha suggerit que l'objectiu final de les forces georgianes era controlar el túnel de Roki, principal connexió terrestre entre Rússia i Ossètia del Sud.

## Assalt georgià

L'exèrcit georgià va entrar a Ossètia del Sud durant les primeres hores del 8 d'agost de 2008, després d'un atac d'artilleria (amb BM-21 o RM-70) sobre la ciutat de Tskhinvali. A les 12:15 a.m., el General Marat Kulakhmetov, comandant de les forces de pau russes a Ossètia del Sud, va informar als vigilants de l'OSCE que la seva unitat havia sigut atacada i que havien tingut baixes. La seu de les forces de pau russes a Ossètia del Sud també va ser colpejada i danyada. A les 4:45 a.m., el ministre Georgià per a la Reintegració, Temuri Yakobashvili, va anunciar que Tskhinvali estava quasi totalment rodejada per forces georgianes.
Després d'hores de bombardejos d'artilleria, les forces georgianes van entrar a la ciutat, on van trobar gran resistència per part dels rebels sud-ossets al centre de la ciutat. Diversos tancs georgians van ser destruïts. Malgrat això, els georgians van continuar avançant per la ciutat, i van cremar el palau presidencial sud-osset. Al final, l'exèrcit georgià va aconseguir prendre control d'una gran part de la ciutat, després d'unes poques hores de combats, encara que alguns informes suggereixen que la milícia sud-osseta va aconseguir repel·lir l'atac inicial georgià amb ajuda aèria russa.
Segons alguns informes, les forces militars sud-ossetes, en anticipar una operació georgiana per destruir el túnel de Roki, havia desplegat el gruix de la seva força per protegir el túnel i la ciutat de Java, cosa que havia deixat la ciutat de Tskhinvali escassament defensada.
Després de prendre Tskhinvali, les tropes georgians es van trobar resistència dels milicians ossets i soldats russos, es va quedar encallada i no va seguir avançant.
El ministre rus de Defensa va informar que almenys 10 russos havien mort i 30 havien sigut ferits en el bombardeig inicial a la base rusa de cascos blaus a Tskhinvali. Aquest nombre va ser després augmentat a 13 morts i 150 ferits.

## Contraatac rus

Segons un alt oficial rus, la primera unitat de combat russa, el Primer Batalló del 135é Regiment, va passar pel túnel de Roki a les 2:30 p.m del 8 d'agost, 14 hores després que els georgians començaren el seu atac a Tskhinvali. Segons ell, la unitat va arribar a Tskhinvali la nit del 8 d'agost, i es va trobar amb una forta resistència de les forces georgianes. Geòrgia nega que la informació siga correcta, i diu que ja va haver dures batalles amb les forces russes prop del túnel molt abans del matí del 8 d'agost. Altres informes diuen que les primeres forces russes incloïen un batalló de paracaigudistes d'elit i unitats Spetsnaz, seguides de grans unitats de la 58a unitat.
Segons el comunicat de premsa del Consell de Seguretat de Geòrgia, les primeres unitats russes van creuar el túnel a les 5:40 del matí del 8 d'agost, van passar per Java i van avançar cap a Tskhinvali, emprant la carretera de Dzari. La primera caravana de tancs russos, vehicles blindats i camions de municions van arribar a Tskhinvali a les 6:44 pm i van obrir foc contra les forces georgianes a la ciutat. La segona caravana, que també procedia de Rússia a través del túnel Roki, va ser detingut a prop de la zona controlada per Geòrgia de Dmenisi, 7 quilòmetres al nord de Tskhinvali. Els russos van obrir foc contra les forces georgianes.
Dos batallons de la 58a unitat van arribar a Tskhinvali hores després d'haver creuat la frontera. Ambdós bàndols, Geòrgia i Rússia, van emprar vehicles armats i artilleria, durant la lluita per la ciutat. Els avions russos Su-25, Su-24, Su-27 i Tu-22 van establir superioritat aèria russa sobre Ossètia del Sud. Segons l'analista militar rus Nikita Petrov, un dels problemes que va trobar l'exèrcit rus a l'hora d'avançar era que no sabien les posicions dels tancs i dels sistemes de llançaments de míssils dels georgians. El 9 d'agost, el Tinent General de la 58a unitat de l'exèrcit rus, Anatoly Khrulyov, va ser ferit a una emboscada georgiana. Fins al 8 d'agost, les baixes militars oficials eren de 30 soldats georgians i 21 soldats russos.
Durant la nit del 8 d'agost, va haver una intensa lluita a l'àrea de Tskhinvali. La lluita a les aldees i els pobles sud-ossets estava a càrrec de la milícia local i els voluntaris, mentre que les tropes russes es concentraven en combatre a grups de soldats georgians més grans. Rússia també va ser l'encarregada de suprimir l'artilleria georgiana i la Força Aèria Russa va llençar atacs a la infraestructura logística georgiana. Segons alguns informes, les unitats especials russes van aconseguir que forces georgianes no destruïren el túnel de Roki, cosa que podria haver obstaculitzat l'enviament de reforços a Ossètia del Sud. A les 5 del matí del 9 d'agost, una unitat russa va aconseguir entrar al campament on estaven els pacificadors empresonats i van començar a evacuar els ferits.
A primera hora de la vesprada del 9 d'agost, els militars russos van informar que les forces georgianes havien sigut expulsades de Tskhinvali i que la ciutat havia sigut "totalment alliberada."
Després de ser expulsats o retirats de Tskhinvali, les unitats georgianes es van reagrupar amb reforços de Gori. Cap a finals del 9 d'agost, les forces georgianes reagrupades van llençar una nova ofensiva contra els defensors russos i sud-ossets de Tskhinvali, mentre hi havia fronts enfrontaments als afores de la ciutat. Just abans de mitjanit va terminar un bombardeig de cinc hores a la ciutat, però els combats contra la infanteria georgiana al sud de Tskhinvali va continuar. Els civils continuaven als soterranis sense menjar ni aigua. Les forces sud-ossetes es van queixar de què Geòrgia no havia creat un corredor de pau per evacuar el civils.
El 10 d'agost, les forces unides de Rússia i Ossètia del Sud van aconseguir el control de la ciutat i l'exèrcit georgià es va retirar. Malgrat això, segons els russos, alguns franctiradors i grups d'infanteria mòbils georgians van romandre a Tskhinvali.
En total, els combats a l'àrea de Tskhinvali van durar tres dies amb les seves nits, i al final d'eixe temps l'artilleria georgiana va ser destruïda o s'havia retirat.

## Referències

* ↑ Georgia pulls out of Tskhinvali Arxivat 2024-10-03 a Wayback Machine., Al Jazeera, 10 d'agost de 2008 (anglès)
* ↑ http://www.lenta.ru/lib/14164877 Arxivat 2010-03-10 a Wayback Machine. (rus)
* ↑ http://baltportal.ru/index.php?type=500&idNews=35458 Arxivat 2011-10-06 a Wayback Machine. (rus)
* ↑ http://www.nr2.ru/perm/190456.html Arxivat 2008-12-07 a Wayback Machine.
* ↑ Journalists Suffered Combat Losses Arxivat 2008-08-13 a Wayback Machine. (anglès)
* ↑ (rus) Mamuka Kurashvili Arxivat 2024-10-03 a Wayback Machine., Lenta.Ru, 14 d'agost de 2008
* ↑ What will be the outcome of the Georgian-Ossetian war? Arxivat 2013-04-25 a Wayback Machine. (anglès)
* 1 2 http://www.civil.ge/eng/article.php?id=19384 Arxivat 2008-09-03 a Wayback Machine. (anglès)
* ↑ https://web.archive.org/web/20090209235956/http://www.iht.com/articles/ap/2008/12/24/europe/EU-Russia-Georgia-War.php (anglès)
* ↑ http://news.bbc.co.uk/2/hi/europe/7570949.stm Arxivat 2009-01-12 a Wayback Machine. (anglès)
* ↑ http://de.rian.ru/postsowjetischen/20080930/117313317.html Arxivat 2008-12-04 a Wayback Machine. (rus)
* ↑ http://www.mod.gov.ge/2008/list/sia-G.html Arxivat 2009-01-05 a Wayback Machine. (georgià)
* ↑ http://www.civil.ge/eng/article.php?id=19384 Arxivat 2008-09-03 a Wayback Machine. (georgià)
* ↑ http://www.rg.ru/2008/08/14/voyna.html Arxivat 2024-10-03 a Wayback Machine. (rus)
* ↑ MIA: Java and Roki Tunnel are Next Targets Arxivat 2008-08-20 a Wayback Machine., Civil.Ge, 9 d'agost de 2008 (anglès)
* ↑ Heavy fighting in South Ossetia Arxivat 2008-09-21 a Wayback Machine., BBC News, 8 d'agost de 2008 (anglès)
* ↑ Georgia Claims on Russia War Called Into Question Arxivat 2024-10-03 a Wayback Machine. (anglès)
* ↑ Georgia claims control over most of South Ossetia in major attack Arxivat 2008-08-13 a Wayback Machine. (anglès)
* ↑ Tskhinvali almost surrounded - Georgian official, Itar-Tass, 8 d'agost de 2008. (anglès)
* ↑ ‘Bodies are lying everywhere. It's hell' Arxivat 2008-08-12 a Wayback Machine., The Times, August 10 2008
* 1 2 3 4 (anglès) South-Ossetian standoff. Results and forecasts Arxivat 2009-04-15 a Wayback Machine.
* ↑ Chronology: Georgian-Ossetian conflict Arxivat 2009-06-27 a Wayback Machine. (anglès)
* 1 2 (anglès) The Chronicle of a Caucasian Tragedy Arxivat 2009-05-04 a Wayback Machine.
* ↑ Минобороны РФ заявило о расстреле российских миротворцев Arxivat 2008-08-19 a Wayback Machine., Lenta.ru, 08.08.2008 (rus)
* ↑ 2,000 civilians dead in Tskhinvali fighting-Ifax Arxivat 2008-08-19 a Wayback Machine., Reuters, 9 d'agost de 2008 (anglès)
* ↑ Georgia Offers Fresh Evidence on War's Start (anglès)
* ↑ Georgian planning flaws led to failure Arxivat 2009-06-18 a Wayback Machine. (anglès)
* ↑ Press Statement by Georgia Security Council Arxivat 2010-01-01 a Wayback Machine. (anglès)
* ↑ Russian tanks entered Tskhinvali Arxivat 2008-09-11 a Wayback Machine., Lenta.Ru, 08.08.2008 (rus)
* ↑ Russian Army's weaknesses exposed during war in Georgia Arxivat 2009-05-24 a Wayback Machine. (anglès)
* ↑ Russian general wounded in Georgia's rebel region Arxivat 2008-09-10 a Wayback Machine. (anglès)
* ↑ Day-by-day: Russia-Georgia crisis Arxivat 2019-08-31 a Wayback Machine. (anglès)
* ↑ Russian troops near S.Ossetia capital, 10 peacekeepers killed Arxivat 2009-04-10 a Wayback Machine. (anglès)
* ↑ The Georgian war – minute by minute, August 9 Arxivat 2008-08-13 a Wayback Machine. (anglès)
* ↑ Q&A: Conflict in Georgia Arxivat 2020-08-20 a Wayback Machine. (anglès)
* ↑ Russia says Georgian forces expelled from S.Ossetian capital Arxivat 2008-12-04 a Wayback Machine. (anglès)
* ↑ Georgia Army Launches New Offensive on South Ossetia Capital Tskhinvali Arxivat 2008-12-06 a Wayback Machine., Sofia News Agency, 9 d'agost de 2008 (anglès)
* ↑ Russia expands Georgia blitz, deploys ships, Associated Press, 10 d'agost de 2008 (anglès)
* ↑ Georgia 'calls Ossetia ceasefire' Arxivat 2008-08-19 a Wayback Machine., BBC News, 10 d'agost de 2008 (anglès)